Diari Oficial de la Generalitat Valenciana


Sumari del DOGV 7970, del 01-02-2017 (2017/728)

ORDRE 1/2017, de 23 de gener, de la Conselleria d'Habitatge, Obres Públiques i Vertebració del Territori, per la qual es modifica l'article 6 de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers, en vehicles automòbils de menys de nou places, de l'Àrea de Prestació Conjunta de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/01/23/1/dof/vci/html**

### Dades del document

Número de DOGV
:   7970

Data del DOGV
:   01-02-2017

Secció del DOGV
:   I. DISPOSICIONS GENERALS

Número del document
:   2017/728


Data del document
:   23-01-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * preu del transport
    * legislació
    * transport públic
    * transport de viatgers
    * llista de preus

ORDRE 1/2017, de 23 de gener, de la Conselleria d'Habitatge, Obres Públiques i Vertebració del Territori, per la qual es modifica l'article 6 de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers, en vehicles automòbils de menys de nou places, de l'Àrea de Prestació Conjunta de Castelló. [2017/728]  
PREÀMBUL  
  
L'Estatut d'Autonomia de la Comunitat Valenciana atribueix la competència exclusiva en matèria de transport terrestre, l'itinerari del qual discórrega íntegrament en el seu territori, a la Generalitat.  
La Llei 6/2011, d'1 d'abril, de la Generalitat, de mobilitat de la Comunitat Valenciana, estableix, en l'article 55.1, que les tarifes han de garantir la cobertura del cost real del servei en condicions normals de productivitat i organització, i permetre una adequada amortització i un raonable benefici industrial, i que poden ser revisades periòdicament o, de manera excepcional, quan es produïsca una variació dels costos que altere significativament l'equilibri econòmic. La seua aprovació i revisió correspon a l'òrgan competent, amb audiència prèvia de les associacions representatives del sector, i de les associacions de consumidors i usuaris.  
Els serveis de transport públic discrecional de viatgers per carretera, prestats en automòbils de turisme i proveïts d'autorització de l'Àrea de Prestació Conjunta de taxi de Castelló, es troben sotmesos al règim d'autorització administrativa i amb subjecció al règim tarifari, així com a les condicions d'aplicació establides en l'Ordre 28/2013, de 23 de desembre, de la Conselleria d'Infraestructures, Territori i Medi Ambient.  
Ateses les actuals característiques d'aquesta àrea de prestació conjunta de la Comunitat Valenciana, i tenint en compte la conveniència d'unificar criteris en totes les àrees de prestació conjunta de la Comunitat Valenciana, la nova redacció de l'article 6 de l'esmentada ordre, que consisteix a modificar les condicions d'aplicació dels mínims de percepció, permetrà que els taxímetres reflectisquen en cada moment la tarifa d'aplicable, urbana o interurbana, amb independència del recorregut efectuat o temps transcorregut.  
Per això, i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 4 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori,  
  
  
ORDENE  
  
Article únic. Modificació de l'article 6 de l'Ordre 28/2013, de 23 de desembre, de la Conselleria d'Infraestructures, Territori i Medi Ambient  
Es modifica la redacció de l'article 6 de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers, en vehicles automòbils de menys de nou places, de l'Àrea de Prestació Conjunta de Castelló, la nova redacció de la qual s'inclou en l'annex.  
  
  
DISPOSICIÓ ADDICIONAL  
  
Única. Incidència pressupostària  
L'aplicació i el desenvolupament d'aquesta ordre no podrà tindre cap incidència en la dotació dels capítols de despesa assignada a la Conselleria d'Habitatge, Obres Públiques i Vertebració del Territori i, en tot cas, haurà de ser atés amb els seus mitjans personals i materials.  
  
  
DISPOSICIÓ TRANSITÒRIA  
  
Única. Introducció en taxímetre  
Les presents tarifes únicament podran percebre's una vegada estiguen introduïdes en el taxímetre.  
  
  
DISPOSICIONS FINALS  
  
Primera. Aplicació i execució  
Es faculta el director general d'Obres Públiques, Transport i Mobilitat per a l'aplicació i execució de la present ordre.  
  
Segona. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 23 de gener de 2017  
  
La consellera d'Habitatge, Obres Públiques i  
Vertebració del Territori,  
MARÍA JOSÉ SALVADOR RUBERT  
  
  
  
ANNEX  
  
Nova redacció de l'article 6 de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers, en vehicles automòbils de menys de nou places, de l'Àrea de Prestació Conjunta de Castelló.  
  
Article 6. Mínim de percepció  
Pel que fa a l'import establit com a mínim de percepció, no serà obligatòria la seua aparició immediata en el taxímetre en la baixada de bandera. Podrà percebre's quan, finalitzat el servei, el taxímetre indique una quantitat inferior a aqueix import, mai de forma addicional.


Còpia Permalink ELI